Diari Oficial de la Generalitat Valenciana


Sumari del DOGV 5547, del 03-07-2007 (2007/8730)

RESOLUCIÓ de 26 juny de 2007, de la Conselleria de Benestar Social, per la qual es dóna publicitat als crèdits que han de finançar les ajudes convocades mitjançant l'Orde de 21 de desembre de 2006, de la Conselleria de Benestar Social, per la qual es regulen i es convoquen ajudes dirigides al suport del Pla de Mesures d'Inserció Social per a l'exercici corresponent a l'any 2007 i prestacions econòmiques reglades per l'any 2007 i part de l'exercici 2008.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5547

Data del DOGV
:   03-07-2007

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2007/8730


Data del document
:   26-06-2007

Organisme emissor
:   Conselleria de Benestar Social

Tipus de document
:   Resolució

Anàlisi jurídica

 Descriptors 

:   * reinserció social
    * administració local
    * ajuda social
    * suport econòmic
    * ajuda pública

RESOLUCIÓ de 26 juny de 2007, de la Conselleria de Benestar Social, per la qual es dóna publicitat als crèdits que han de finançar les ajudes convocades mitjançant l'Orde de 21 de desembre de 2006, de la Conselleria de Benestar Social, per la qual es regulen i es convoquen ajudes dirigides al suport del Pla de Mesures d'Inserció Social per a l'exercici corresponent a l'any 2007 i prestacions econòmiques reglades per l'any 2007 i part de l'exercici 2008. [2007/8730]  
L'Orde de 21 de desembre de 2006, publicada en el DOCV núm. 5.429, de 16 de gener de 2007, va ser tramitada d'acord amb allò disposat en l'Orde de 26 de setembre de 1994, de la conselleria d'Economia i Hisenda, per la qual es regula la tramitació anticipada d'expedient de gasto, tot quedant condicionat el finançament d'estes ajudes a l'aprovació dels crèdits corresponents.  
Una vegada aprovada i publicada la Llei 11/2006, de 27 de desembre, de la Generalitat, de Pressupostos de la Generalitat per a l'exercici 2007 (DOGV núm.. 5.417, de 29 de desembre de 2006), en aplicació d'allò que establix la disposició addicional primera de l'Orde d'ajudes, i d'acord amb allò regulat en l'article 47.11 del Decret Legislatiu de 26 de juny de 1991, pel qual s'aprova el Text Refós de la Llei d'Hisenda Pública de la Generalitat Valenciana, correspon donar publicitat als crèdits i a les línies de subvenció destinades al finançament de les ajudes regulades i convocades per l'Orde de 21 de desembre de 2006.  
Per tot això, i fent ús de les facultats que em conferix l'article 47.11 del Text Refós de la Llei d'Hisenda Pública de la Generalitat Valenciana i el Decret 120/2003, d'11 de juliol, del Govern Valencià, pel qual s'aprova el Reglament Orgànic i Funcional de la conselleria de Benestar Social, resolc:  
Primer  
Donar publicitat dels crèdits pressupostaris i les línies de subvenció destinades a finançar les ajudes regulades en l'Orde de 21 de desembre de 2006, de la conselleria de Benestar Social, per la qual es regulen i es convoquen ajudes dirigides al suport del Pla de Mesures d'Inserció Social per a l'exercici corresponent a l'any 2007 i Prestacions Econòmiques Reglades per al 2007 i part de l'exercici 2008 (DOCV núm. 5.429, de 90.916207), que s'indiquen a continuació, a càrrec del programa pressupostari 60.68.64.237.12 «Família, Menor i Adopcions»:  
- Denominació: Pla de Mesures d'Inserció Social.  
Projecte T-0309  
Consignació pressupostària: 2.752.122,08 €  
Procedència i quantia dels fons: propis  
Segon  
Per al pagament i la justificació de les Prestacions Econòmiques Reglades valdrà allò disposat en l'Orde d'ajudes de 21 de desembre de 2006. El règim de lliuraments de transferències corrents als programes d'integració, així com els gastos de salaris i seguretat social del personal, previstos en esta orde, serà el que establix en l'article 32.1, apartat c-2n de la Llei 11/2006, de 27 de desembre, de Pressupostos de la Generalitat per a l'any 2007, que és el següent: les ajudes per als programes d'actuació i activitats de servicis socials especialitzats podran lliurar-se immediatament, una vegada concedides, fins al 60% del seu import, el 40% restant es lliurarà després de l'aportació i la comprovació de la documentació justificativa, de l'efectiva i correcta aplicació de l'import inicialment avançat. Per a la justificació valdrà allò disposat en l'Orde d'ajudes de 21 de desembre de 2006.  
Tercer  
Els crèdits publicats tenen el caràcter de màxims, i no es podran concedir subvencions una vegada estos esgotats, circumstància que s'haurà de publicar en el Diari Oficial de la Comunitat Valenciana.  
D'altra banda, si com a conseqüència de transferències pressupostàries es modificaren estos crèdits, la seua modificació haurà de ser publicada mitjançant resolució en el Diari Oficial de la Comunitat Valenciana.  
València, 26 de juny de 2007.- La consellera de Benestar Social: Alicia de Miguel García.